- Նոր կառավարության վերաբերյալ հայտնվել է հստակ դիրքորոշում` թե´ «Բարգավաճ Հայաստանի», թե´ ոչ իշխանական մյուս ուժերի կողմից: Որոշումը քաղաքական 4 ուժերի խորհրդակցության արդյունքում է կայացվել: Իսկ ընդհանուր առմամբ քառյակի գործունեության վերաբերյալ ասեմ հետևյալը. այն օրակարգը, որը մատուցվում է հանրային հատվածի` ժողովրդի կողմից, արտաբերվում է քաղաքական հարթության, մասնավորապես` խորհրդարանի շրջանակներում: Քառյակի օրակարգը չի ձևավորվել այս պահի դրությամբ առկա կամ կարճաժամկետ ինչ-որ մի հեռանկարի շահի սպասարկման համար: Այն շատ բնականոն, օբյեկտիվ հանգամանքների բերմամբ ձևավորվող օրակարգ է: Բոլոր հարցերը, որոնք օրհասական են հանրության զգալի, գերակշռող մասի համար, քննարկվում են քառյակի սեղանի շուրջ: